text: Cursos d'idiomes - Universitat Oberta de Catalunya (UOC)
  El curs de preparació per a l'examen Japanese-Language Proficiency Test (JLPT) N5 cobreix la necessitat dels estudiants que volen obtenir una bona preparació i més seguretat abans de presentar-se al nivell N5 de l'examen JLPT, organitzat per la Fundació Japó i els Intercanvis i Serveis Educatius del Japó (Japan Educational Exchanges and Services, JEES).
  L'examen JLPT es fa a seixanta-dos països i àrees del món (2011) i els seus títols són reconeguts per institucions i empreses d'arreu. El JLPT té cinc nivells, N1, N2, N3, N4 i N5. L'obtenció del certificat del nivell N5 demostra que la persona és capaç d'entendre una mica de japonès bàsic.
  En aquest curs de japonès en línia l'estudiant trobarà un entorn digital amb una àmplia oferta d'exercicis amb materials interactius i digitals, que són concebuts, sobretot, per a la familiarització amb el format de l'examen, la tipologia de preguntes i el vocabulari i la gramàtica corresponents al nivell N5.
  La taxa d'inscripció de l'examen no és inclosa en el preu del curs.
  Si necessites més informació sobre els cursos de japonès de la UOC, consulta el web del Centre d'Idiomes Moderns.
  Inici: 11 abril 2018
  Títol: Curs de preparació de l'examen Japanese-Language Proficiency Test N5
  Aquest curs s'adreça especialment als estudiants que han cursat fins a Japonès A2.2 del Centre d'Idiomes Moderns i també a les persones que tenen un nivell similar.
  Conèixer i treballar de manera específica la mecànica de l'examen del nivell N5 del Japanese Language Proficiency Test (JLPT).